****

**HKBP Yogyakarta**

**ACARA IBADAH Pukul 09:00**

**Bahasa Batak**

**MINGGU II DUNG EPHIPANIAS, 19 Januari 2025**

**00 TANGIANG NA HOHOM BE 752:1**

**01 BE 17:1-3** RAJA NA TUMIMBUL

1

Raja na tumimbul Sigomgomi hami Jalo ma pujiannami

Denggan ni basaM do Pangoluhon hami Atik pe mardosa hami

Sai apoi pargogoi hami mangendehon SangapMi o Tuhan

2

Sai dipuji langit JadijadianMu Saluhut pambahenanMu

Parsinondang bolon Na marpamongguri Ho o Tuhan do dipuji

Bulan i Bintang pe Ho do pinujina Dohot sinondangna.

----------- Musik -----------------

...... Jongjong di ayat 3 ........

3

Dohot do tondingku Tungkap di adopan ni habangsaMi o Tuhan

Nang sude donganku Nasa na marhosa Pujionna do Jahowa

Sai tongtong Na sintong Holan Debatanta Do sipujionta.

**02 Votum-Introitus-Martangiang:**

**03 BE 72:1+5** HEHE MA HAMU PARBEGU

1

Hehe ma hamu parbegu asa tung tiur hamu

Ai naung binsar di ginjangMu do panondang di hamu

Haholomonmuna i disondangi Jesus i.

5

HapapatarMi Tuhanku ingkon manondangi au

Asa tong sonang rohangku nang pe di na mate au

Manang aha pe na ro hasonanganki do Ho

**04 PATIK: I-X**

**05 BE 171:2+3**

**TANDAI MA AU**

2

Asi ma rohaM, taringot tu pangalahongku.

Olo tutu, jotjot do na lilu dalanku.

Sesa dosangku, sude Debata.

..Jongjong di ayat 3...

3

Sai tatap ma au, tambai ma haporseaonku.

Togu ma au, tu surgo papintor langkangku.

Ala AnakMu ma i, Debata.

**06 MANOPOTI DOSA:**

**07 BE 467:1-2** ASI NI ROHAM HUPUJI

1

Asi ni rohaM hupuji ala Ho manobus au.

Dipaias Ho rohangku, gabe soranganMu au.

Reff.

IngananMu rohanami, TondiMi manggohi i.

Pangke dohot ngolunami gabe ulaulaMi.

2

Sai ramoti ma rohangku, asa boi gohanMu au.

Sai mabaor ma pasupasu, nang marhite sian au...Reff.

**08 EPISTEL:**

**Johannes 2:1-11**

2:1 Dung i patoluarihon adong ma na marbagas di huta Kana na di luat Galilea, jala disi ma ina ni Jesus.

2:2 Alai dohot ma Jesus raphon angka siseanna dipio tu pesta i.

2:3 Jadi dung hurangan anggur nasida, ninna ina ni Jesus ma mandok Ibana: Ndang adong anggur di nasida!

2:4 Alai ninna Jesus ma mandok ibana: Marhua ho tu Ahu, inang? Ndang dope ro tingkingku.

2:5 Dung i ninna inana i ma mandok angka parhobas: Manang dia dohononna tu hamu, bahen hamu ma!

2:6 Alai mangihuthon adat parburion ni halak Jahudi, adong ma diri disi onom gunsi (hudon batu), siatsiat dua ro di tolu poting.

2:7 Dung i ninna Jesus ma mandok nasida: Gohi hamu ma angka gunsi on aek! Jadi gok situtu ma dibahen.

2:8 Laos didok muse tu nasida: Tahui hamu ma sian i, dung i boan hamu ma tu indukmuna! Jadi diboan nasida ma.

2:9 Alai didai induk ni angka parhobas i ma aek i naung gabe anggur, jala ndang diboto haroroanna, ai holan angka parhobas na manahui aek i do umbotosa, gabe dijou ma pangoli i.

2:10 Jadi ninna ma mandok ibana: Saluhut jolma mangalehon parjolo anggur na dumenggan; dung pe butong halak, asa dilehon na humurang. Ia ho, dipeop ho do anggur na dumenggan ro di nuaeng!

2:11 Asa i ma tanda na parjolo, na binahen ni Jesus di huta Kana na di Galilea, papatarhon hasangaponna i, gabe porsea ma angka siseanna di Ibana.

**09 BE 189:1+6**

O JESUS NA PANGOLU AU

1

O Jesus na pangolu au, Anak ni Debata

Asi rohaM sai togu au, sahat tu Debata.

...Jongjong di ayat 6...

6

Sai huhaposi hataMi, ai na sintong do i

Huingot bagabagaMi, na so ubaon i.

**10 MANGHATINDANGHON HAPORSEAON**

**11 KOOR/VG :**

**12 TINGTING:**

**13 BE 666:1-2**

 INGKON BOANONTA BARITA

1

Ingkon do boanonta barita, tu inganan na holom i,

I ma holong nang hasintongan dame na manongtong i,

Dame na manongtong i

Reff.

Ai naung binsar do hatiuron, nunga salpu na holom i,

huaso ni Kristus hot tongtong saleleng-lelengnai

2

Ingkon endehononta pujian, pasangaphon Tuhanta i

Na tuk manaluhon na jahat, nang sinjata porang i,

Nang sinjata porang i...Reff..

**14 JAMITA:**

**Jesaya 62:1-5**

62:1 Ala ni Sion ndang tarbahen ahu sip, jala ala ni Jerusalem ndang olo ahu pompoman, paima binsar hatigoranna songon sondang ni mata ni ari, jala hatuaonna songon sulusulu na marsigorgor.

62:2 Jadi idaon ni angka bangso parbegu ma hatigoranmu, jala saluhut angka raja hamuliaonmu, jala ingkon margoarhon \* goar na imbaru ho, sipaboaon ni pamangan ni Jahowa.

62:3 Jadi gabe tumpal hamuliaon ma ho di tangan ni Jahowa, jala tumpal harajaon di tangan ni Debatam.

62:4 Ndang be goaron ni halak ho: \* Na tinadingkon, jala ndang be dohononna tu tanom: Halongonan; ai goaronna ma ho: Hasoloan ni rohangku do ibana, jala tanomi: Naung marharajaan do ho! Ai \* lomo do roha ni Jahowa mida do, jala marharajaan tanomi.

62:5 Ai songon ringkot ni dolidoli mangaririt namarbaju, songon i do ringkot ni angka anakmu mangalului ho; jala songon las ni roha ni pangoli mida na niolina, songon i do las ni roha ni Debatam mida ho.

**15 Ayat Pelean:** ***Mazmur/Psalmen/Psalms 50:14 TEV***

Pelehon ma tu Debata hamauliateon, jala garari ma angka bagabagami tu Natumimbul

**16 BE 71:1---** (Persembahan IA, IB, dan II) O RAJA NA SUMURUNG

1

O Raja na sumurung, o Jesus Tuhanki

Na so hea marujung, do harajaonMi

Pasangap ma goarMu, di hasiangan on

Paro harajaonMu, di atas tano on.

2

Parroha sian purba, na ro sumomba Ho

Diboan siluana, lao pasangaphon Ho

Diida do bintangmu, na marsinondang i

Paboa nunga tubu, Ho Sipalua i

3

Ho do marhasangapon, hian o Tuhanki

Alai di hamoraon, ndang ringkot rohaMi

Ndang ro Ho manjalahi, ugasan tano on

Na porsuk do ditaoni Ho di portibi on

4

Laos tong do Ho marsangap, huhut na songkal pe

BasaM do na gumortap nang hatigoranMi

Sude na burju roha, do diramoti Ho

Alai na jungkat roha, sai aloonMu do

5

Asi rohaM di ahu, pamasuk ma au on

Tu na nirajaanMu, pasonang au tongtong

Sude na tau pangago, pabali sian au

Ai naeng tigor tu surgo, tongtong mardalan au.

6

Lopokkon tu rohangku, hataM na sintong i

Patiur ma rohangku, marhite bintangMi

Ho ingkon oloanku, rap dohot dongan i

Tongtong do Ho Rajangku, nuaeng nang sogot pe.

**17. PANUTUP:** Tangiang dohot Pasupasu